Rokovací a volebný poriadok SAKF

Článok I.

Úvodné ustanovenia.

Valné zhromaždenie ako najvyšší orgán občianskeho združenia schválilo tento rokovací a volebný poriadok združenia (ďalej len „rokovací poriadok"), ktorý upravuje procedurálne otázky uznášania, rokovania a volieb členov orgánov zväzu.

Článok III.

Valné zhromaždenie

/1/ členovia vykonávajú svoje práva na riadnom a mimoriadnom Valnom zhromaždení.

/2/ Valné zhromaždenie sa schádza najmenej 1x ročne na základe písomnej pozvánky, v ktorej musí byť uvedené:

- názov a sídlo zväzu

- miesto, dátum a hodinu Valného zhromaždenia

- označenie, či sa zvoláva riadne alebo mimoriadne zhromaždenie

- program rokovania Valného zhromaždenia

/3/ Tajomník zasiela pozvánku členom, ak ide o

- riadne a náhradné Valné zhromaždenie tridsať dní pred termínom konania Valného zhromaždenia

- mimoriadne Valné zhromaždenie päťnásť dní pred termínom Valného zhromaždenia

/4/ Spolu s pozvánkou sa zašle členom zväzu písomný návrh materiálu, ktorý má byť prerokovaný.

/5/ Na žiadosť 1/3 členov je poverený člen predstavenstva povinný zvolať mimoriadne Valné zhromaždenie.

/6/ Valné zhromaždenie je uznášaniaschopné, ak je prítomná nadpolovičná väčšina jeho členov. Valné zhromaždenie rozhoduje nadpolovičnou väčšinou prítomných členov.

 /7/ Ak je Valné zhromaždenie uznášaniaschopné, pokračuje sa podľa programu. Ak nie je uznášaniaschopné, predseda zvolá náhradné Valné zhromaždenie po 30 minútach.

/8/ Predstavenstvo môže na zasadnutie Valného zhromaždenia pozvať i čestných členov, ktorí nie sú oprávnení hlasovať.

 /9/ Za člena, ktorý je právnickou osobou, koná na zasadnutí Valného zhromaždenia jeho zástupca - štatutárny orgán, prokurista alebo písomne splnomocnený zástupca.

/10/ Individuálný člen sa môže dať zastúpiť na zasadnutí a hlasovaní Valného zhromaždenia ktorýmkoľvek iným členom, prípadne treťou osobou, a to na základe písomného plnomocenstva s úradne overeným pod- pisom člena, pričom splnomocnenie musí obsahovať aj vymedzenie rozsahu plnomocenstva.

/11/ Členovia združenia (individuální, obchodní, zvýhodnení a čestní), ktorí sa dostavia na zasadnutie valného zhromaždenia, sú povinní pri prezencii, ktorá sa začína  hodinu pred otvorením valného zhromaždenia, zapísať a podpísať sa do prezenčnej listiny, v ktorej je uvedené:

- názov a sídlo spoločnosti

- miesto, dátum a hodina konania Valného zhromaždenia

/12/ Individuální členovia s udeleným plnomocenstvom sú povinní sa preukázať pred zápisom do prezenčnej listiny udeleným plnomocenstvom v súlade s bodom 11 tohto článku.

/13/ Po podpise členov zväzu do prezenčnej listiny vydá tajomník SZF členom zväzu oprávneným hlasovať hlasovacie lístky.

/14/ Každý člen zväzu oprávnený hlasovať (fyzická i právnická osoba) má iba jeden hlas.

/15/ Zasadnutie Valného zhromaždenia zvoláva a vedie predstavenstvom poverený člen (predseda Valného zhromaždenia).

/16/ Bezprostredne po otvorení schôdze si zvolia členovia spomedzi seba nadpolovičnou väčšinou prítomných členov zapisovateľa, dvoch overovateľov zápisnice a dve osoby poverené sčítaním hlasov.

/17/ Po voľbe orgánov Valného zhromaždenia na návrh predsedu členovia rozhodujú o konečnej verzii programu schôdze s tým, že pred hlasovaním o konečnej verzii programu môžu členovia navrhnúť zmenu alebo doplnenie programu schôdze.

/18/ Už schválený program schôdze Valného zhromaždenia môžu členovia v priebehu schôdze zmeniť alebo rozšíriť len výnimočne.

 /19/ Toho člena, ktorý ruší poriadok alebo vybočuje z medzí slušného správania, predsedajúci napomenie. Ak takéto napomenutie  nevedie k náprave, môže predsedajúci rušiteľa vykázať z miestnosti.

/20/ Ktorýkoľvek člen Valného zhromaždenia má právo navrhnúť zaradenie prestávky mimo schválený program schôdze valného zhromaždenia. O tejto otázke sa rozhodne bez rozpravy.

 /21/ V prípade, že spolu s pozvánkou nebol zaslaný písomný návrh týkajúci sa prerokovávaných bodov programu, prednesie ho jeho navrhovateľ. V opačnom prípade ho iba uvedie a v obidvoch prípadoch ho odôvodní.

/22/ Po vystúpení navrhovateľa otvorí predsedajúci rozpravu, do ktorej sa môžu prítomní členovia prihlásiť písomne u predsedu Valného zhromaždenia alebo v priebehu schôdze  až do skončenia rozpravy u predsedajúceho. Do rozpravy je možné prihlásiť sa i zdvihnutím ruky, písomne prihlásení členovia však majú prednosť.

/23/ Po otvorení rozpravy  predsedajúci oznámi zoznam prihlásených rečníkov. Slovo im udeľuje v poradí, v ktorom sa prihlásili.

/24/ Kto nie je prítomný v rokovacej miestnosti v čase, keď predsedajúci udelí slovo, stráca poradie v  rozprave. O slovo sa musí dotknutý člen prihlásiť až po príspevkoch ostatných prihlásených členov.

/25/ Slova sa môže ujať len ten, komu ho predsedajúci udelí.

/26/ Rečník je povinný hovoriť k prejednávanej veci a po dobu, trvanie ktorej určí predsedajúci pri otvorení rozpravy. V prípade, že sa rečník odchyľuje od veci alebo prekročí rečnícku dobu, predsedajúci ho upozorní. V prípade, že rečník nedbá na upozornenie, môže mu predsedajúci odňať slovo.

/27/ Každý účastník schôdze Valného zhromaždenia sa môže prihlásiť k faktickej poznámke, ktorou reaguje na priebeh rozpravy. Ten, kto sa prihlási k faktickej poznámke, dostane slovo prednostne, avšak bez prerušenia toho, kto práve hovorí.

/28/ Prednesenie faktickej poznámky alebo odpoveď na takúto poznámku nesmie pre- kročiť 2 minúty.

/29/ Ak nejde o faktickú poznámku alebo o odpoveď na takúto poznámku a alebo je prekročený čas k jej predneseniu, môže predsedajúci slovo odňať.

/30/ Ktorýkoľvek riadny člen môže podávať k prejednávanej veci návrhy. Tieto návrhy sa musia vzťahovať ku konkrétnej veci prerokovávaného bodu programu a musí z nich byť zrejmé, na čom sa má Valné zhromaždenie uzniesť.

Návrhy sú nasledovné:

a) návrh na odročenie - aby sa o prejednávanom návrhu nerozhodovalo ihneď, pričom treba uviesť dobu a Valné zhromaždenie, kedy by sa mal takýto návrh prerokovať

b) návrh na zamietnutie

c) návrh na iné riešenie prerokovávanej veci (predpokladá sa detailné konkretizácia návrhu)

/31/ Až do ukončenia rozpravy môže navrhovateľ vziať svoj návrh späť.

Článok IV.

Hlasovanie.

/1/ Valné zhromaždenie rozhoduje o každom návrhu hlasovaním. To platí aj pre voľbu v zmysle Článku V  tohto poriadku.

/2/ Hlasovanie riadi predseda Valného zhromaždenie.

/3/ Hlasovanie je verejné a tajné. O spôsobe hlasovania sa na návrh predsedajúceho rozhodne verejným hlasovaním.

/4/ Hlasuje sa hlasovacími lístkami. Hlasovacie lístky pre verejné hlasovanie sú členom vydané po zápise do prezenčnej listiny. Hlasovacie lístky pre tajné hlasovanie sa vydajú členom po predložení nimi označených hlasovacích lístkov, ktoré im boli vydané pre verejné hlasovanie.

/5/ Verejne sa hlasuje zdvihnutím ruky s hlasovacím lístkom pre verejné hlasovanie. Iný prejav člena je považovaný za zdržanie sa.

/6/ Tajne sa hlasuje zakrúžkovaním preferovaného návrhu, spôsobu riešenia, poradia alebo mena kandidáta na predtlačených hlasovacích lístkoch pre tajné hlasovanie, prípadne napísaním preferovaného návrhu, spôsobu riešenia, poradia alebo mena preferovaného kandidáta. Inak upravený alebo neupravený hlasovací lístok je neplatný. Neplatný hlasovací lístok rovnako ako neodovzdaný lístok sa považujú za zdržanie sa hlasovania.

/7/ Sčítanie hlasov pri verejnom i tajnom hlasovaní zabezpečujú osoby poverené sčítaním hlasov.

/8/ Pri verejnom hlasovaní sa hlasuje najprv za návrh a potom proti návrhu.

/9/ Ak boli v tej istej veci podané viaceré návrhy, hlasuje sa o nich verejne a v poradí, v akom boli predložené.

/10/ Po vystúpení všetkých rečníkov predsedajúci rozpravu ukončí.

/11/ Po ukončení rozpravy predsedajúci udelí záverečné slovo navrhovateľovi.

/12/ V závere Valného zhromaždenia predsedajúci prednesenie návrh záverečného uznesenia Valného zhromaždenia, ktorý členovia schvália. Potom predsedajúci Valné zhromaždenie ukončí.

 /13/ O konaní Valného zhromaždenia sa vyhotovuje zápisnica, ktorá musí obsahovať:

- obchodné meno a sídlo spoločnosti

- miesto a čas konania Valného zhromaždenia

- meno predsedu Valného zhromaždenia, zapisovateľa, dvoch overovateľov zápisnice a osôb poverených sčítaním hlasov

- opis prerokovania jednotlivých bodov programu Valného zhromaždenia

- rozhodnutie Valného zhromaždenia s uvedením výsledku hlasovania

- obsah návrhov členov zväzu, ktoré boli predmetom rokovania Valného zhromaždenia počas jeho priebehu

/14/ K zápisnici sa ako príloha priložia: pozvánka, všetky s pozvánkou zaslané návrhy materiálov, doklady o doručení pozvánok, prezenčné listiny, vzory hlasovacích lístkov pre verejné a tajné hlasovanie, všetky písomne predložené návrhy, vyhlásenia a iné dokumenty, ktoré boli predmetom rokovania Valného zhromaždenia, protokol o výsledkoch hlasovania každého kola voľby a záverečné uznesenie Valného zhromaždenia.

/15/ Zápisnicu podpisuje predseda Valného zhromaždenia, zapisovateľ a dvaja overovatelia, ktorí zodpovedajú za jej správnosť a úplnosť.

/16/ Vyhotovenie zápisnice zabezpečuje predstavenstvo do štrnástich (14) dní odo dňa jeho ukončenia. Zápisnice spolu s prílohami uschováva zväz po celú dobu jeho trvania.

Článok V.

Voľba.

/1/ Valné zhromaždenie volí:

a) členov predsedníctva zo všetkých členov zväzu

b) členov kontrolnej komisie zo všetkých členov zväzu

c) zapisovateľa, dvoch overovateľov zápisnice a dve osoby poverené sčítaním hlasov na Valnom zhromaždení spomedzi všetkých členov zväzu

/2/ Valné zhromaždenie volí členov orgánov zväzu na základe kandidatúr členov zväzu.

/3/ Až do otvorenia hlasovania sa záujemca o členstvo v orgáne zväzu môže svojej kandidatúry vzdať.

/4/ Pri verejnom hlasovaní členovia o každom kandidátovi hlasujú zvlášť a to v poradí podľa abecedne zoradených mien kandidátov.

/5/ Pri tajnom hlasovaní je k obsadeniu každej funkcie vydaný vždy nový hlasovací lístok a mená kandidátov sú abecedne zoradené.

/6/ Ak sa uvoľní pred uplynutím funkčného obdobia miesto člena voleného orgánu zväzu, Valné zhromaždenie zvolí z členov zväzu jedného, ktorý vykonáva jeho funkciu do konca funkčného obdobia.

 /7/ Predsedníctvo sa skladá z troch (3) členov volených Valným zhromaždením, a to y predsedu a dvoch podpredsedov.

/8/ Kontrolná komisia má troch (3) členov, volených Valným zhromaždením, ktorí si zo svojich radov zvolia predsedu.

/9/ Na zvolávanie a hlasovanie predsedníctva a kontrolnej komisie sa použijú primerane ustanovenia Článku III.-VI. tohto poriadku.

/10/ Počty hlasov potrebné pre uznášanie a rozhodovanie jednotlivých orgánov zväzu upravujú stanovy zväzu.

Článok VI.

Výsledky hlasovania a volieb.

/1/ Predseda Valného zhromaždenia vyhlási výsledok každého hlasovania.

a) ak išlo o verejné hlasovanie, oznámi počet prítomných členov, počet hlasov odovzdaných pre návrh, počet hlasov odovzdaných proti návrhu a nakoniec oznámi, či resp. ktorý návrh alebo ktorý kandidát bol zvolený.

b) ak išlo o tajné hlasovanie, oznámi počet vydaných hlasovacích lístkov, počet odovzdaných neplatných hlasovacích lístkov, počet neodovzdaných hlasovacích lístkov, počet platných hlasovacích lístkov pre ten ktorý návrh alebo toho ktorého kandidáta a na záver ohlási či alebo ktorý návrh bol prijatý alebo ktorý kan- didát bol zvolený.

/2/ Každý člen môže vzniesť pri hlasovaní (voľbe) alebo bezprostredne po tom proti priebehu alebo výsledku hlasovania (volieb) námietku. Ak sa námietke vyhovie, musí sa hlasovanie (voľba) opakovať.

/3/ O výsledkoch hlasovania (volieb) vyhotovuje predseda Valného zhromaždenia pr otokol v zmysle

predchádzajúceho bodu.

/4/ Protokol podľa predchádzajúceho odseku podpisuje predseda Valného zhromaždenia.

/5/ Vystúpenie z orgánov zväzu je možné po písomnom oznámení. Nastáva až po pre jednaní na naj-

bližšom predsedníctve.

 Článok VIII.

Záverečné ustanovenia.

/1/ Splnomocnenec oprávnený konať v mene prípravného výboru (ďalej len splnomocnenec") zašle osobám spĺňajúcim predpoklady pre zaradenie do profesijnej skupiny pozvánku na ustanovujúcu schôdzu Valného zhromaždenia.

/2/ Až do vytvorenia orgánov zväzu konajú v mene zväzu členovia prípravného výboru. Funkciu predsedu zväzu plní až do vytvorenia orgánov zväzu splnomocnenec

/3/ Tento rokovací a volebný poriadok orgánov občianskeho združenia nadobúdajú platnosť a účinnosť okamihom ich schválenia Valným zhromaždením združenia.